Eminem

**Maršalas Briusas Metersas trečiasis** (*Marshall Bruce Mathers III*, g. 1972 m. spalio 17 d.), geriau žinomas savo sceniniu vardu **Eminem** (stilizuotai&nbsp;– **EMINƎM**) – iš Mičigano kilęs garsus amerikiečių reperis, dainų tekstų autorius, įrašų prodiuseris, visame pasaulyje pardavęs daugiau kaip 77 mln. savo albumų kopijų, taip pat aktorius. Eminem, be to, priklauso jo įkurtai repo grupei „D12“ ir yra dueto „Bad Meets Evil“ narys kartu su reperiu Royce da 5'9".

Marshall yra vienas iš atlikėjų, parduodančių daugiausiai repo muzikos pasaulyje. 2000-aisiais jo darbai tapo perkamiausi. Daugelis žurnalų vertino Eminem kaip vieną geriausių visų laikų atlikėjų, įskaitant ir „Rolling Stone“, kuriame reperis užėmė 82-ą vietą sąraše tarp 500 visų laikų geriausių atlikėjų. Tas pats „Rolling Stone“ žurnalas paskelbė Marshall ir hiphopo karaliumi. Eminem pardavė daugiau nei 100 mln. muzikos įrašų pasauliniu mastu, įskaitant 42 mln. singlų ir 49.1 mln. albumų Jungtinėse Amerikos Valstijose.

1996-aisiais Eminem išleido savo debiutinį albumą *Infinite*. Vis dėlto didesnio populiarumo atlikėjas susilaukė 1999 m., kai pasirodė jo sceninio įvaizdžio pavadinimu pažymėtas albumas „*[[The Slim Shady LP]]*“. Už pastarąjį, kaip geriausią repo albumą, Eminem buvo pirmą kartą įteikta Grammy statulėlė. Kiti du jo muzikos rinkiniai taip pat buvo sėkmingi&nbsp;– „*The Marshall Mathers LP"* ir „*The Eminem Show*" taip pat buvo nominuoti kaip geriausi repo albumai, už kuriuos Marshall vėl buvo apdovanotas Grammy ceremonijoje. Tokiu būdu Eminem tapo pirmasis atlikėjas, laimėjęs Geriausio Repo Albumo kategorijoje tris kartus iš eilės. 2004-ais atlikėjas išleido dar vieną albumą *Encore*. Po muzikinio turo 2005-aisiais Eminem padarė 4 metų pertrauką. 2009 m. gegužės 15 d. pasirodė albumas *Relapse*. 2010-aisiais Marshall išleido septintąjį savo studijinį albumą *Recovery*. Pastarasis darbas buvo didžiulis pasisekimas, mat tais pačiais metais albumas tapo perkamiausias pasaulio mastu. Eminem laimėjo Grammy statulėles už *Relapse* ir *Recovery*. Iš viso atlikėjas pelnė 13 Grammy apdovanojimų per visą savo muzikinę karjerą. 2013-aisiais Eminem išleido kitą savo albumą - *The Marshall Mathers LP 2,* o 2015-ais išleido ir kitą savo albumą pavadinimu *Shady XV.*

Eminem ryžosi imtis ir kitos veiklos. Jis įkūrė savo įrašų studiją Shady Records kartu su vadybininku Paul Rosenberg. Taip pat Marshall turi savo radijo kanalą „Shade 45“ Sirius XM transliavimo bendrovėje. 2002-aisiais Eminem nusifilmavo hip hopo dramoje „8 mylia“. Atlikėjas laimėjo akademinį apdovanojimą (the Academy Award) už originaliausią dainą, taip tapdamas pirmu reperiu, laimėjusiu tokio tipo nominacijoje. Eminem taip pat atliko epizodinius vaidmenis The Wash, Juokingi žmonės (Funny People) ir televizijos seriale Ekipa (Entourage).

Marshall buvo du kartus vedęs savo jaunystės meilę Kimberley Anne Scott, su kuria susipažino 1989&nbsp;m. ir pirmą kartą susituokė 1999&nbsp;m. bei išsiskyrė 2001&nbsp;m. 1995&nbsp;m. gruodžio 25 d. jiems gimė dukra Hailie Jade Scott. Antrosios vestuvės ir skyrybos įvyko 2006&nbsp;m.

## Gyvenimas ir karjera

### 1972–1991: vaikystė
Eminem (tikrasis vardas ir pavardė **Marshall Bruce Mathers III**), gimė 1972 spalio 17-tą, St. Joseph mieste, Misūrio valstijoje. Jis buvo vienintelis Deborah R.(Nelson) Mathers-Briggs (gimė 1955) ir Marshall Bruce Mathers, Jr (gimė 1947) vaikas. Marshall III turi škotiško, angliško, vokiško, šveicariško, lenkiško ir net liuksemburgietiško kraujo. Jo motina buvo penkiolikos, kai laukėsi, ir vos nežuvo per 72 valandas trukusį gimdymą. Eminemo tėvas paliko šeimą, kai sūnui buvo vos metai su puse. Nuo to laiko Marshall'ą auklėjo viena mama. Kai Eminemui sukako 12, jie kraustėsi iš miesto į miestą (Saint Joseph, Savannah, Kanzas Sitis) tol, kol įsikūrė Warren mieste Mičigano valstijoje. Paauglystės metus Marshallas praleido Detroite.

Vaikystėje, prieš atrasdamas hip hop'ą, Marshallas buvo susidomėjęs pasakojimų, siužetų kūrimų ir jis troško tapti komiksų kūrėju. 1982-aisiais Eminemo motina iškėlė ieškinį mokykloje D’Angelo Bailey’ui dėl patyčių prieš jos sūnų. Šį laikotarpį Eminem’as prisimena savo dainoje „*Brain Damage“*. Kai Marshallui buvo devyneri, jo dėdė iš motinos pusės Ronald „Ronnie“ Polkinghorn (1971–1991) supažindino sūnėną su repo žanru duodamas pasiklausyti „Ice-T“ singlo *„Reckless“* kopijos. Paauglystėje gavęs „Beastie Boys“ albumo *„Licensed to Ill“* kopiją, Eminemas susidomėjo muzika. Pasislėpęs po „M&M“ pseudonimu, jis pradėjo mėgėjiškai repuoti keturiolikos ir prisijungė prie hip hopo grupės „Bassmint Productions“. Šiuo laikotarpiu jie išleido antrąjį EP (EP (angl. extended play) yra muzikinis albumas, kurį sudaro daugiau dainų nei single, tačiau mažiau, nei pilname albume.) pavadintą „Steppin' onto the Scene“. Vėliau grupė pakeitė pavadinimą į „Soul Intent“ ir 1995 m. jie išleido savo pirmąjį albumą *„Backstabber“*, padedami įrašų kompanijos Mashin' Duck Records. Nors ir Marshallas buvo užregistruotas į Linkolno mokyklą Warren, jis dažnai dalyvaudavo improvizacinėse repo kovose Osborno mokykloje rytų Detroite. Nepaisant kovos dominuojančioje juodaodžių industrijoje, Eminemui pavyko išsikovoti publikos simpatijas pogrindinio repo sferoje. Pakartojęs tris kartus devintos klasės kursą. Už pravaikštas ir žemus balus, Marshallas buvo išmestas iš mokyklos, kai jam buvo septyniolika.

1991 metais, Eminemo dėdė Ronald nusižudė, dėl prasto gyvenimo ir dėl jo gero draugo Oskaro netekties. Marshallas turi tatuiruotę su užrašu ant kairės rankos „Ronnie R. I. P.“. Jis taip pat mini savo dėdę tokiose dainose kaip „Stan“, „Cleanin' Out My Closet“ ir „My Dad’s Gone Crazy“.

## Diskografija
**Studijiniai albumai**
* *Infinite* (1996)
* *The Slim Shady LP* (1999)
* *The Marshall Mathers LP* (2000)
* *The Eminem Show* (2002)
* *Encore* (2004)
* *[[Relapse]]* (2009)
* *[[Recovery]]* (2010)
* *[[The Marshall Mathers LP 2]]* (2013)
* *[[Revival (Eminem albumas)|Revival]]* (2017)
* *[[Kamikaze (Eminem albumas)|Kamikaze]]* (2018)
* *[[Music to Be Murdered By]]* (2020)
* *[[The Death of Slim Shady (Coup de Grâce)]]* (2024)

**Bendri albumai**
* *Devil's Night*  (2001)
* *D12 World*  (2004)
* *Eminem Presents: The Re-Up*  (2006)
* **  (2011)
* *Shady XV*  (2014)

## Filmografija
* 2000 : *[[Da Hip Hop Witch]]*
* 2000 : *[[Up in Smoke Tour]]*
* 2000 : *[[The Slim Shady Show]]*
* 2001 : *[[The Wash]]*
* 2002 : *[[8 Mile]]*
* 2003 : *[[50 Cent: The New Breed]]*
* 2004 : *[[Crank Yankers]]*
* 2009 : *[[Rock and Roll Hall of Fame Induction Ceremony]]*
* 2009 : *[[Funny People]]*
* 2009 : *[[Friday Night with Jonathan Ross]]*
* 2010 : *[[Entourage]]*
* 2010 : *[[Saturday Night Live]]*
* 2010 : *[[Friday Night with Jonathan Ross]]*
* 2011 : *[[Entourage]]*
* 2012 : *[[Something from Nothing: The Art of Rap]]*
* 2014 : *[[The Interview]]*
* 2015 : *[[Southpaw]]*

## „Disstracks“
* 1999 „*I Remember*“ (Prieš „Everlast“)
* 2000 „*Quitter“ feat. D12* (prieš „Everlast“)
* 2001 „*Girls*“ (prieš „Limp Bizkit“ ir „Everlast“)
* 2002 „*Can-I-Bitch*“ (prieš „Can-I-Bus“)
* 2003 „*Bully*“ (prieš „Ja Rule“, „Benzino“)
* 2003 „*Nail In The Coffin*“ (prieš „Benzino“)
* 2003 *„Hail Mary“ feat. 50 Cent & Busta Rhymes* (prieš „Murder Inc.“, „Ja Rule“, „Benzino“)
* 2003 „*Bumb Heads“ feat. Tony Yayo, Lloyd Banks & 50 Cent* (prieš „Ja Rule“, „Murder Inc“, „Benzino“)
* 2003 „*The Sauce“* (prieš „The Source“, „Benzino“)
* 2003 „*Keep Talkin“ feat. D12* (prieš „Royce Da 5’9“)
* 2003 *„Doe Ray Me“* arba kitaip *„Hailie’s Revenge*“ feat. D12 & Obie Trice (prieš „Ja Rule“, „Murder Inc.“, „Benzino“)
* 2004 *„Mosh“* (prieš George W. Bush)
* 2009 *„The Warning“* (prieš Mariah Carey, Nick Cannon)
*2018 *„Killshot*“ (prieš „Machine Gun Kelly“)

## Nuorodos

* Oficialus Eminemo tinklalapis
*